הכנסת אישרה היום את חוק עידוד השקעות הון החדש. במסגרת החוק לא תוכל כיל (1.69% , 6010.0) לקבל הטבות מס חדשות, לאחר שיסתיים תוקף הטבות המס הנוכחיות שלה בעוד 10-6 שנים. כיום נהנית כיל מהטבות מס של כ-500 מליון שקלים בשנה בממוצע.
כי"ל הפעילה בחודשים האחרונים מסע לחצים לביטול החרגתה מהחוק החדש. משרד האוצר, ובמיוחד שר האוצר, יובל שטייניץ, וערן פולק, סגן הממונה על התקציבים, עמדו בתוקף על החרגתה מהחוק, חרף לחצים מצד פעילים פוליטים ואיומים כי יראה את הכנסת בבחירות הבאות רק בערוץ 33. חברי כנסת אחרים, דוגמת מירי רגב פעלו נגד משרד האוצר בנימוק, שהחוק יפגע בתעסוקה בנגב, אף שכיל הבהירה, כי לא תפטר אף עובד אם יתקבל.
על פי החוק החדש, מתחילת 2011 יוכלו חברות המייצאות לפחות 25% להנות ממס חברות של 15% במרכז הארץ ו-10% בפריפריה. המס יירד בהדרגה ויגיע ב-2016 ל-12% במרכז ו-6% בפריפריה.